खिलाड़ियों को फेंककर स्‍पोर्ट्स किट देने वाले कर्नाटक के राजस्‍व मंत्री आरवी देशपांडे विवादों में फंस गए हैं. खिलाडि़यों का इस तरह से अपमान करने पर खेल मंत्री राज्‍यवर्धन सिंह राठौड़ भी भड़क गए और सोशल मीडिया पर गुस्‍सा निकाला और कहा कि ऐसा व्‍यवहार स्‍वीकार करने के लायक नहीं हैं. उन्‍होंने कहा कि देशपांडे कृप्‍या आप उन खिलाडि़यों की और अपनी पोजीशन की गरिमा को कम न करें. गौरतलब है कि बुधवार को सोशल मीडिया पर वायरल हुए ए‍क वीडियो में साफ दिख रहा है कि हालियाल में स्‍टेज पर खड़े होकर मंत्री नेशनल, स्‍टेट और डिस्ट्रिक लेवर पर उपलब्धि हासिल करने वाले खिलाड़ियों को फेंककर स्‍पोर्ट्स किट बांट रहे थे. बीजेपी कर्नाटक के इस वीडियो को शेयर करके कहा कि देशपांडे पीडब्‍ल्‍यू मंत्री एचडी रेवान्‍ना से प्रेरित लग रहे हैं. गौरतलब है कि एचडी रेवान्‍ना उस समय विवादों में घिर गए थे, जब उन्‍होंने बाढ़ पीडितों को इसी तरह से फेंककर खाने का सामान दिया था.